
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1384 

29 Μαίου 2014 


ΑΠΟΦΑΣΕΙ Σ 

Αριθ. 7004/5/16 

Μεταβίβαση αρμοδιοτήτων Αρχηγού Ελληνικής 
Αστυνομίας σε υφιστάμενα υπηρεσιακά όργανα. 

Ο ΑΡΧΗΓΟΣ 

ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Το άρθρο 36 παρ. 6 του ν.4249/2014 «Αναδιοργάνωση 
της Ελληνικής Αστυνομίας, του Πυροσβεστικού Σώματος 
και της Γενικής Γραμματείας Πολιτικής Προστασίας, 
αναβάθμιση Υπηρεσιών του Υπουργείου Δημόσιας Τά¬ 
ξης και Προστασίας του Πολίτη και ρύθμιση λοιπών 
θεμάτων αρμοδιότητας Υπουργείου Δημόσιας Τάξης 
και Προστασίας του Πολίτη και άλλες διατάξεις» (Α' 73). 

2. Το άρθρο 90 του Κώδικα Νομοθεσίας για την Κυβέρ¬ 
νηση και τα Κυβερνητικά όργανα, που κωδικοποιήθηκε 
με το άρθρο πρώτο του π.δ/τος 63/2005 (Α' 98). 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Μεταβίβαση αρμοδιοτήτων 

Μεταβιβάζουμε την άσκηση των κατωτέρω αρμοδι¬ 
οτήτων. 

Α. ΣΤΟΝ ΥΠΑΡΧΗΓΟ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

1. Την έκδοση απόφασης περί συγκροτήσεως Πειθαρ¬ 
χικών Συμβουλίων ανθυπαστυνόμων, αρχιφυλάκων και 
αστυφυλάκων (άρθρα 34 παρ. 3 π.δ. 120/2008 Α'182 και 
52 παρ. 4 εδάφ. β' ν. 1481/1984 Α' 152). 

2. Την έκδοση ή μη διαταγής ορισμού αξιωματικού για τη 
διενέργεια Ένορκης Διοικητικής Εξέτασης (Ε.Δ.Ε.) για τη 
βεβαίωση πράξης ανδραγαθίας (άρθρο 1 παρ. 2 π.δ. 144/ 
1991 Α' 59). 

3. Την επίδοση των διπλωμάτων και των μεταλλίων 
του Αστυνομικού Αριστείου Ανδραγαθίας και του Αστυ¬ 
νομικού Σταυρού σε όλους τους ανωτάτους αξιωματι¬ 
κούς, πλην των Αντιστρατήγων (άρθρο 16 παρ. 2 εδάφ. 
β' π.δ. 622/1985 Α' 231). 

4. Την έκδοση διαταγής για εκτέλεση καταδιωκτικών 
εγγράφων που εκδίδονται σε βάρος αξιωματικών (άρ¬ 
θρο 111 παρ. 3 π.δ. 141/1991 Α' 58, σε συνδυασμό με το 
άρθρο 28 παρ. 7 του ν. 2800/2000 Α' 41). 


5. Την έκδοση διαταγής για τη ρύθμιση των θεμάτων 
της παρ. 5 του άρθρου 15 του π.δ. 500/1989 που αφο¬ 
ρούν την προμήθεια αστυνομικών σκύλων, καθώς και 
λεπτομερειών που προκύπτουν κατά την εφαρμογή του 
διατάγματος αυτού (άρθρο 15 παρ. 5 και 21 του π.δ. 500/ 
1989 Α' 214). 

6. Την έκδοση διαταγής καθορισμού του υποδείγμα¬ 
τος, του τύπου και του χρώματος του δελτίου ταυτό¬ 
τητας του αστυνομικού προσωπικού, καθώς και των 
αναγραφομένων επ’ αυτού ενδείξεων του τύπου φωτο¬ 
γραφίας, της διαδικασίας έκδοσης, των αρμοδίων για 
την έκδοση και υπογραφή και κάθε άλλης λεπτομέρειας 
(άρθρο 177 παρ. 1 π.δ. 141/1991 Α' 58). 

7. Την έκδοση διαπιστωτικών πράξεων χορήγησης μι- 
σθολογικών προαγωγών του αστυνομικού προσωπικού, 
από το βαθμό του Ταξιάρχου μέχρι το βαθμό του Αντι¬ 
στράτηγου (άρθρο 9 παρ. 1 του ν. 3103/2003 Α' 23, όπως 
αντικαταστάθηκε με το άρθρο 12 παρ. 7 του ν. 3387/ 
2005 Α' 224). 

Β. ΣΤΟ ΓΕΝΙΚΟ ΕΠΙΘΕΩΡΗΤΗ ΤΟΥ ΚΛΑΔΟΥ ΤΑΞΗΣ 

1. Την έκδοση διαταγής για την ακριβή ημερομηνία 
έναρξης και λήξης της λειτουργίας των περιορισμένης 
χρονικής διάρκειας Σταθμών Τουριστικής Αστυνομίας 
(άρθρο 11 παρ. 2 π.δ. 508/1989 Α' 216). 

2. Την έκδοση απόφασης παραπομπής αστυνομικού, 
των Επιτελικών Διευθύνσεων και όλων των Περιφερει¬ 
ακών Υπηρεσιών του Κλάδου Τάξης, στην επιτροπή του 
άρθρου 4, του ν. 3169/2003 σε περιπτώσεις που οι ενδεί¬ 
ξεις κακής χρήσης του όπλου οφείλονται σε λόγους ψυ¬ 
χικής υγείας του (άρθρο 2 παρ. 4, περ. γ', εδάφ. ζ', ν. 3169/ 
2003 Α' 189). 

Γ. ΣΤΟ ΓΕΝΙΚΟ ΕΠΙΘΕΩΡΗΤΗ ΤΟΥ ΚΛΑΔΟΥ ΑΣΦΑ¬ 
ΛΕΙΑΣ 

1. Την έκδοση διαταγής για την παροχή συνοδευτικής 
ασφάλειας στα πρόσωπα του άρθρου 156 του π.δ. 141/ 
1991, όταν κινούνται στην περιφέρεια των Διευθύνσεων 
Ασφάλειας Αττικής και Θεσσαλονίκης και των Περιφε¬ 
ρειακών Διευθύνσεων Ασφάλειας (άρθρο 156 παρ. 5 π.δ. 
141/1991 Α' 58, όπως αντικαταστάθηκε με το άρθρο 4 του 
π.δ. 309/2001 Α' 209 και άρθρο 4 του π.δ. 52/2008 Α' 83). 

2. Την έκδοση απόφασης παραπομπής αστυνομικού, 
των Επιτελικών Διευθύνσεων, των αυτοτελών Κεντρικών 
Υπηρεσιών του Κλάδου Ασφάλειας, καθώς και όλων των 
Περιφερειακών Υπηρεσιών του Κλάδου Ασφάλειας, στην 
επιτροπή του άρθρου 4, του ν. 3169/2003 σε περιπτώσεις 

που οι ενδείξεις κακής χρήσης του όπλου οφείλονται 
σε λόγους ψυχικής υγείας του (άρθρο 2 παρ. 4, περ. γ', 
εδάφ. ζ', ν. 3169/2003 Α' 189). 

Δ. ΣΤΟ ΓΕΝΙΚΟ ΕΠΙΘΕΩΡΗΤΗ ΤΟΥ ΚΛΑΔΟΥ ΑΛΛΟΔΑ¬ 
ΠΩΝ ΚΑΙ ΠΡΟΣΤΑΣΙΑΣ ΣΥΝΟΡΩΝ 

Την έκδοση απόφασης παραπομπής αστυνομικού, των 
Επιτελικών Διευθύνσεων και όλων των Περιφερειακών 
Υπηρεσιών του Κλάδου Αλλοδαπών και Προστασίας Συ¬ 
νόρων, στην επιτροπή του άρθρου 4, του ν. 3169/2003 σε 
περιπτώσεις που οι ενδείξεις κακής χρήσης του όπλου 
οφείλονται σε λόγους ψυχικής υγείας του (άρθρο 2 παρ. 
4, περ. γ', εδάφ. ζ', ν. 3169/2003 Α' 189). 

Ε. ΣΤΟΝ ΠΡΟΪΣΤΑΜΕΝΟ ΤΟΥ ΕΠΙΤΕΛΕΙΟΥ 

1. Την έκδοση αποφάσεων για τη συγκρότηση και ανα¬ 
συγκρότηση των αρμοδίων Συμβουλίων Κρίσης αστυφυ¬ 
λάκων, υπαρχιφυλάκων, αρχιφυλάκων, ανθυπαστυνόμων, 
ειδικών φρουρών και συνοριακών φυλάκων (άρθρο 47 
ν. 1481/1984 Α' 152, άρθρο 27 ν.δ. 974/1971 Α' 189, άρθρο 
13 ν.δ. 649/1970 Α' 176, άρθρο 9 παρ. 10 ν.2734/1999 Α' 
161 και άρθρο 6 ν. 2622/1998 Α' 138). 

2. Την έκδοση αποφάσεων για τυπικές ελλείψεις ή 
ελαττώματα που διαπιστώνονται στα έγγραφα αξιολό¬ 
γησης από τη Διεύθυνση Αστυνομικού Προσωπικού και 
δικαιολογούν την ακύρωση της συνταχθείσης και την 
σύνταξη νέας έκθεσης αξιολόγησης (άρθρο 20 παρ. 6 
π.δ. 24/1997 Α' 29). 

3. Την έκδοση διαταγών για τη ρύθμιση λεπτομερειών 
και θεμάτων δευτερεύουσας φύσης, που προκύπτουν 
από την εφαρμογή του άρθρου 21 του π.δ. 147/2000 
(άρθρο 21 παρ. 7 π.δ. 147/2000 Α' 128). 

4. Τον ορισμό συντάκτη εκθέσεων αξιολόγησης και 
γνωματεύοντα, σε περίπτωση μη ύπαρξης αυτών (άρθρο 
21 π.δ. 24/1997 Α' 29, όπως αντικαταστάθηκε με το άρθρο 
1 π.δ. 147/2000 Α' 128). 

5. Τον ορισμό συντακτών εκθέσεων αξιολόγησης και 
γνωματευόντων επ’ αυτών, εφόσον οι αρμόδιοι προς 
τούτο αξιωματικοί τελούν σε διαθεσιμότητα, μακρά 
αναρρωτική άδεια, αργία με απόλυση, αργία με πρό¬ 
σκαιρη παύση ή έχουν παραπεμφθεί ενώπιον Πειθαρχι¬ 
κού Συμβουλίου (άρθρο 21 παρ. 6 π.δ. 147/2000 Α' 128). 

6. Την έκδοση αποφάσεων, εγκρινομένων υπό του 
Υπουργού Δημοσίας Τάξης και Προστασίας του Πολί¬ 
τη, με τις οποίες καθορίζονται οι εκάστοτε εξαιρετικές 
περιπτώσεις που οι μετατασσόμενοι σε κατάσταση μο¬ 
νίμου διαθεσιμότητας εκτελούν υπηρεσία και φέρουν 
στολή (άρθρο 11 ν.δ. 330/1947 Α' 84). 

7. Την παροχή αδείας για δημοσίευση άρθρων, γνω¬ 
μών, διατριβών ή μελετών, δια των εφημερίδων ή 
οποιουδήποτε εντύπου ή την έκδοση βιβλίων ή άλλων 
οποιονδήποτε εντύπων, εφόσον γίνεται χρήση πληρο¬ 
φοριών, αντλούμενων από την Υπηρεσία, που αφορούν 
ή δύνανται να επηρεάσουν το έργο της Αστυνομίας 
(άρθρο 179 π.δ. 141/1991 Α' 58). 

8. Την έκδοση απόφασης για τον καθορισμό των προ- 
αγομένων στο βαθμό του αρχιφύλακα με βάση τα κενά 
που υπάρχουν στο βαθμό του αρχιφύλακα - ανθυπαστυ- 
νόμου κατά την 31η Δεκεμβρίου του έτους διενεργείας 
των εξετάσεων (άρθρο 2 π.δ. 82/2006 Α' 86). 

9. Την έκδοση απόφασης καθορισμού των αστυνομι¬ 
κών Υπηρεσιών στις οποίες διενεργούνται οι αθλητικές 
και ψυχοτεχνικές δοκιμασίες, καθώς και ορισμού των 
μελών των σχετικών Επιτροπών των γραμματέων αυτών, 
των ημερομηνιών έναρξης και λήξης των εργασιών τους, 


και κάθε άλλης αναγκαίας λεπτομέρειας (άρθρο 5 παρ. 
4 π.δ. 4/1995 Α' 1). 

10. Την κύρωση πινάκων ικανών υποψηφίων για τις 
Αστυνομικές Σχολές κατά τις προκαταρκτικές εξετάσεις 
(άρθρο 6 παρ. 4 π.δ. 4/1995 Α' 1). 

11. Την έκδοση διαταγών για τη λειτουργία περιφε¬ 
ρειακών ιατρείων στις Υπηρεσίες του άρθρου 27 παρ. 

1 του π.δ. 584/1985 όπως αντικαταστάθηκε με άρθρο 12 
του π.δ. 16/1995 (άρθρο 27 παρ. 1 π.δ. 584/1985 Α' 204, 
όπως αντικαταστάθηκε με άρθρο 12 π.δ. 16/1995 Α' 7). 

12. Την έκδοση απόφασης ίδρυσης Λεσχών Ελληνικής 
Αστυνομίας (άρθρο 21 ν. 1481/1984 Α' 152). 

13. Την έκδοση απόφασης κατάργησης Λεσχών Ελληνικής 
Αστυνομίας (άρθρο 1 παρ. 3 της 8000/8/2ζ από 29-12-1987 
Β' 46 απόφαση Αρχηγού Ελληνικής Αστυνομίας). 

14. Την έκδοση απόφασης καθορισμού του ύψους του 
ποσού των δαπανών που αφορούν την εύρυθμη λειτουρ¬ 
γία των Λεσχών Ελληνικής Αστυνομίας (άρθρο 12 παρ. 
ζ' της 8000/8/2ζ από 29-12-1987 Β' 46 απόφαση Αρχηγού 
Ελληνικής Αστυνομίας). 

15. Την έκδοση διαταγών για την παράταση, σε περί¬ 
πτωση ανάγκης, της προθεσμίας παράδοσης και παρα¬ 
λαβής της διαχείρισης λόγω μεταθέσεως του αξιωμα¬ 
τικού διαχειριστή (άρθρο 85 παρ. 4 π.δ. 141/1991 Α' 58). 

16. Την έκδοση διαταγών για ρύθμιση λεπτομερειών 
και θεμάτων δευτερεύουσας σημασίας, που προκύπτουν 
κατά την εφαρμογή του π.δ. 141/1991 (άρθρο 182 π.δ. 141/ 
1991 Α' 58). 

17. Την έκδοση αποφάσεων επί διαφωνιών των γνω¬ 
ματευόντων ως προς το είδος της προτεινόμενης ηθι¬ 
κής αμοιβής, καθώς και την έκδοση διαταγής για την 
απονομή εύφημης μνείας στο αστυνομικό προσωπικό, 
πλην των Αντιστρατήγων (άρθρα 14 παρ. 4 και 15 παρ. 

2 εδάφιο β' π.δ. 622/1985 Α' 231). 

18. Την έκδοση διαταγής για τη θέση των δοκίμων 
αστυφυλάκων σε επιφυλακή ή τη διάθεσή τους σε μέτρα 
τάξης (άρθρο 79 παρ. 2 του π.δ. 352/1995 Α' 187). 

19. Την έκδοση διαταγής μετακίνησης των δοκίμων 
αστυφυλάκων στις αστυνομικές Υπηρεσίες για πρακτική 
εκπαίδευση (άρθρο 43 παράγραφος 4 του π.δ. 352/1995 
Α' 187, όπως προστέθηκε με την παράγραφο 3 του άρ¬ 
θρου του π.δ. 170/2006 Α' 182). 

20. Την έκδοση απόφασης με την οποία επιτρέπεται 
η οπλοφορία σε αστυνομικούς, για ειδικούς λόγους που 
αφορούν την ασφάλειά τους, όταν αυτοί τίθενται σε 
κατάσταση, κατά τη διάρκεια της οποίας απαγορεύεται 
να οπλοφορούν και υποχρεούνται να παραδώσουν τον 
ατομικό τους οπλισμό στην Υπηρεσία τους (άρθρο 2 
παρ. 4 περ. α', ν. 3169/2003 Α' 189). 

21. Την έκδοση απόφασης παράτασης για ένα ακό¬ 
μη τρίμηνο, της ισχύος της διαταγής παράδοσης του 
ατομικού οπλισμού αστυνομικών στην Υπηρεσία τους, 
επειδή υπάρχουν ενδείξεις κακής χρήσης ή πλημμελούς 
φύλαξης του όπλου, ιδίως για λόγους υγείας ή παρα¬ 
βίασης των κανόνων και μέτρων ασφαλείας (άρθρο 2, 
παρ. 4, περ. γ', ν. 3169/2003 Α' 189). 

22. Την έκδοση απόφασης παραπομπής αστυνομι¬ 
κών στις ειδικές επιτροπές, του άρθρου 3 της υπ’ αριθ. 
8517/4/7-ξδ από 25-10-2011 απόφασης του Υπουργού 
Προστασίας του Πολίτη (άρθρο 3, παρ. 2, της υπ’ αριθ. 
8517/4/7-ξδ από 25-10-2011 απόφασης του Υπουργού 
Προστασίας του Πολίτη Β' 2545). 

23. Την εξέταση αποφάσεων των Εκπαιδευτικών Συμ¬ 
βουλίων των Σχολών Αξιωματικών και Αστυφυλάκων 

της Ελληνικής Αστυνομίας, αναφορικά με τους λόγους 
παύσης καθηγητών των Σχολών αυτών (άρθρα 21 παρ. 

2 του π.δ. 352/1995 Α' 187 και 34 παρ. 2 του π.δ. 352/1995 
Α' 187, όπως αντικαταστάθηκαν με τα άρθρα 3 και 14, 
αντιστοίχως, του π.δ. 113/2008 Α' 178). 

24. Την κύρωση του τελικού πίνακα επιτυχόντων κα¬ 
θώς και του πίνακα μη ΙΚΑΝΩΝ των υποψήφιων Αξιωμα¬ 
τικών Ειδικών Καθηκόντων (άρθρο 6 παρ.4 του π.δ. 373/ 
2002, Α' 320). 

25. Την έκδοση απόφασης για διακοπή εκπαίδευσης 
σπουδαστή Σχολής Εθνικής Ασφάλειας (άρθρο 31 παρ. 

3 π.δ. 380/1996 Α' 251). 

26. Την έγκριση εκπαιδευτικών εκδρομών στο εσωτε¬ 
ρικό, των σπουδαστών της Σχολής Εθνικής Ασφάλειας 
(άρθρο 35 παρ. 2 π.δ. 380/1996 Α' 251). 

27. Την κύρωση πινάκων ευδοκίμως και μη αποφοιτη- 
σάντων σπουδαστών Σχολής Εθνικής Ασφάλειας (άρθρο 
27 παρ. 1 π.δ. 380/1996 Α' 251). 

28. Την έγκριση προγράμματος εκπαίδευσης της Σχο¬ 
λής Εθνικής Ασφάλειας (άρθρο 26 παρ. 2 π.δ. 380/1996 
Α' 251). 

29. Την απόφαση για αναβολή της μετεκπαίδευσης 
αξιωματικών Υπηρεσιών Ασφαλείας και Αντιμετώπι¬ 
σης Ειδικών Εγκλημάτων Βίας, που ασχολούνται με 
την εξιχνίαση υποθέσεων οργανωμένου εγκλήματος 
και τρομοκρατίας, στο Τ.Ε.Μ.Ε.Σ., για χρονικό διάστημα 
μέχρι δύο (2) ετών (άρθρο 14 παρ. 1 π.δ.190/1996 όπως 
τροποποιήθηκε με το άρθρο 1 του π.δ.324/2000). 

30. Την έκδοση απόφασης για την επανεξέταση αστυ¬ 
νομικών, μετά την συμπλήρωση έξι μηνών από την αρ¬ 
χική εξέταση ή κάθε επανεξέταση, για τους οποίους 
οι αρμόδιες υγειονομικές επιτροπές έχουν αποφανθεί, 
έστω και σε πρώτο βαθμό, ότι δεν είναι κατάλληλοι να 
φέρουν πυροβόλα όπλα ή ότι δεν παρέχουν τα εχέγ¬ 
γυο για ορθή χρήση του πυροβόλου όπλου και έχουν 
χαρακτηριστεί ως μη κατάλληλοι για οπλοφορία και 
εκτελούν υπηρεσία για την οποία δεν κρίνεται απα¬ 
ραίτητη η οπλοφορία (άρθρο 4 παρ. 3, ν. 3169/2003 Α' 
189 σε συνδ. με άρθρο 20 ν. 3938/2011 Α' 61 και άρθρο 4 
παρ. 4 της υπ’ αριθ. 8517/4/7-ξδ' από 25-11-2011 Β' 2545 
απόφαση του Υπουργού Προστασίας του Πολίτη). 

31. Την έκδοση διαταγών προς την Α.Υ.Ε. για να 
γνωματεύει σε θέματα που σχετίζονται με τη σωμα¬ 
τική ικανότητα και καταλληλότητα από υγειονομικής 
πλευράς και δεν αναφέρονται ρητά στην αρμοδιότητα 
των λοιπών Υγειονομικών Επιτροπών (άρθρο 55 περ. ι' 
π.δ. 584/1985 Α' 204, όπως τροποποιήθηκε με το άρθρο 
3 π.δ. 352/1987 Α' 158 και αντικαταστάθηκε με το άρθρο 
27 π.δ. 16/1995 Α' 7). 

32. Την έκδοση διαταγών προς την Α.Υ.Ε. για την εξέ¬ 
ταση και απόφαση επί παντός θέματος για το οποίο 
οι άλλες Επιτροπές είναι αναρμόδιες (άρθρο 55 περ. η' 
π.δ. 584/1985 Α' 204, όπως τροποποιήθηκε με το άρθρο 
3 π.δ. 352/1987 Α' 158 και αντικαταστάθηκε με το άρθρο 
27 π.δ. 16/1995 Α' 7). 

33. Την άσκηση προσφυγής κατά αποφάσεως της 
Α.Υ.Ε. ενώπιον της ΑΘ.Υ.Ε. (άρθρο 63 π.δ. 584/1985 Α' 
204, όπως τροπ. με άρθρο 5 π.δ. 95/2008 και άρθρο 8 
παρ. 3 ν.δ. 330/1947 Α' 84). 

34. Την έκδοση διαταγών καθορισμού των Υπηρεσι¬ 
ών τήρησης των ατομικών βιβλιαρίων και των υπόχρε¬ 
ων ενημέρωσης αυτών (άρθρο 20 παρ. 5 και άρθρο 21 
π.δ. 15/1986 Α' 8). 


35. Την έκδοση διαταγής σύνταξης νέας έκθεσης αξιο¬ 
λόγησης σε περίπτωση που η ένσταση αξιολογούμενου 
για συνταχθείσα έκθεση γίνει αποδεκτή, οπότε και θεω¬ 
ρείται άκυρη, πλην των ανωτάτων αξιωματικών (άρθρο 
26 παρ. 7 π.δ. 24/1997 Α' 29). 

36. Την έκδοση απόφασης χαρακτηρισμού αστυνομι¬ 
κών, ως μη καταλλήλων να οπλοφορούν και εκτελούν 
υπηρεσία για την οποία δεν κρίνεται απαραίτητη η 
οπλοφορία, για τους οποίους οι αρμόδιες υγειονομικές 
επιτροπές έχουν αποφανθεί, έστω και σε πρώτο βαθμό, 
ότι δεν είναι κατάλληλοι να φέρουν πυροβόλα όπλα ή 
ότι δεν παρέχουν τα εχέγγυο για ορθή χρήση πυροβό¬ 
λου όπλου (άρθρο 4, παρ. 3, εδάφιο α' ν. 3169/2003 Α' 
189 και άρθρο 3 ν. 3938/2011 Α' 61). 

37. Την έκδοση απόφασης παραπομπής αστυνομικού, 
των Διευθύνσεων του Επιτελείου, της Γενικής Διεύθυν¬ 
σης Προστασίας Επισήμων και Ευπαθών Στόχων, των 
Διευθύνσεων Διαχείρισης και Ανάλυσης Πληροφοριών, 
Εσωτερικών Υποθέσεων, Οικονομικής Αστυνομίας, Ειδι¬ 
κών Αστυνομικών Δυνάμεων, Οικονομικής Επιθεώρησης 
και Υγειονομικού, του Ενιαίου Συντονιστικού Κέντρου 
Επιχειρήσεων και Διαχείρισης Κρίσεων και του Επιτε¬ 
λικού Γ ραφείου Αρχηγού, στην επιτροπή του άρθρου 4, 
του ν. 3169/2003 σε περιπτώσεις που οι ενδείξεις κακής 
χρήσης του όπλου οφείλονται σε λόγους ψυχικής υγείας 
του (άρθρο 2 παρ. 4, περ. γ', εδάφ. ζ', ν. 3169/2003 Α' 189). 

38. Την έκδοση απόφασης για την επιβολή προστίμου 
στον ανάδοχο στις περιπτώσεις παραβάσεων των όρων 
των συμβάσεων που συνομολογούνται για προμήθειες - 
εργασίες και βαρύνουν τον λογαριασμό «Εσοδα από 
διάφορες εκδόσεις» της Διεύθυνσης Επικοινωνίας του 
Επιτελείου (άρθρο 5 παρ. 1 της 9011/6/2ζ' από 19-7-1996 
απόφαση Υ.Δ.Τ. Β' 672). 

39. Την έκδοση αποφάσεων για τον καθορισμό του 
αριθμού των τευχών που εκδίδονται κάθε χρόνο και 
των τεχνικών χαρακτηριστικών του περιοδικού «Αστυ¬ 
νομική Ανασκόπηση», καθώς και για την ενίσχυση ανα- 
ξιοπαθούντος προσωπικού της Ελληνικής Αστυνομίας 
από ενεργητικά υπόλοιπα των εσόδων του περιοδικού 
(άρθρα 2 και 10 παρ. 3 της 9010/1/16-γ από 5-1-2001 
απόφαση Υ.Δ.Τ., Β' 20). 

40. Την έκδοση διαταγής διάθεσης εσόδων του λο¬ 
γαριασμού «Εσοδα από διάφορες εκδόσεις», της Διεύ¬ 
θυνσης Επικοινωνίας του Επιτελείου για δαπάνες ύψους 
200 ευρώ και άνω (άρθρο 3 παρ. 1 της 9011/6/2-ζ' από 
19-7-1996 απόφαση Υ.Δ.Τ. Β' 672). 

41. Την έκδοση αποφάσεων για την προέγκριση των 
δαπανών οι οποίες αναφέρονται σε προμήθειες ή εργα¬ 
σίες που διενεργούνται σύμφωνα με τη διαδικασία του 
Δημοσίου Λογιστικού, καθώς και για τον καθορισμό του 
ύψους του ποσού για μικροδαπάνες που καταλογίζονται 
σε βάρος των εσόδων του λογαριασμού «Εσοδα από 
διάφορες εκδόσεις» (άρθρο 3 παρ. 3 και 4 της 9011/6/2-ζ 
από 19-7-1996 απόφαση Υ.Δ.Τ. Β' 672). 

ΣΤ. ΣΤΟ ΒΟΗΘΟ ΠΡΟΪΣΤΑΜΕΝΟΥ ΕΠΙΤΕΛΕΙΟΥ ΤΟΥ 
ΤΟΜΕΑ ΔΙΟΙΚΗΤΙΚΟΥ 

1. Την έκδοση αποφάσεων για τη θέση αρχιφυλάκων 
και αστυφυλάκων στην κατάσταση της απόλυσης (άρ¬ 
θρο 3 και 15 ν.δ. 935/1971 Α' 149). 

2. Την έκδοση απόφασης για την προαγωγή των επιτυ- 
χόντων στις προαγωγικές εξετάσεις αστυφυλάκων, στο 
βαθμό του αρχιφύλακα (άρθρο 19 παρ. 1 περ. β' π.δ. 82/ 
2006 Α' 86 και άρθρο 10 παρ. 1 ν. 3686/2008 Α' 158). 

3. Την έκδοση διαταγών προς την Α.Υ.Ε. για την εξέτα¬ 
ση, σε πρώτο και τελευταίο βαθμό, για τη σωματική ικα¬ 
νότητα και καταλληλότητα των δοκίμων υπαστυνόμων 
και αστυφυλάκων (άρθρο 55 παρ. γ' π.δ. 584/1985 Α' 204, 
όπως τροποποιήθηκε με το άρθρο 3 π.δ. 80/2011 Α' 196). 

4. Την έκδοση αποφάσεων με τις οποίες αστυφύλακες 
που προάγονται στο βαθμό του αρχιφύλακα, σύμφωνα 
με τις διατάξεις του π.δ. 82/2006 εκπίπτουν του βαθμού, 
αν διαπιστωθεί μετά το πέρας της Ε.Δ.Ε. ότι η προα¬ 
γωγή έγινε βάσει ψευδών ή ανακριβών δικαιολογητικών 
(άρθρο 19 παρ. 3 π.δ. 82/2006 Α' 86). 

5. Την έκδοση αποφάσεων για την προαγωγή αστυφυ¬ 
λάκων που συμπλήρωσαν 18 έτη υπηρεσίας στο βαθμό 
του αρχιφύλακα (άρθρο 48 παρ. 6 ν. 1481/1984 Α' 152, σε 
συνδυασμό με άρθρο 14 ν.δ. 974/1971 Α' 189). 

6. Την έκδοση αποφάσεων για την προαγωγή αρχι- 
φυλάκων και αστυφυλάκων που κρίθηκαν ανίκανοι για 
παραμονή στο Σώμα για λόγους υγείας ή που καταλαμ¬ 
βάνονται από το όριο ηλικίας (άρθρο 36 ν.δ. 974/1971 Α' 
189, σε συνδυασμό με άρθρο 14 ιδίου ν.δ.). 

7. Την παραπομπή των δυσμενών κριθέντων ανθυπα- 
στυνόμων, αρχιφυλάκων και αστυφυλάκων στο Δευτε¬ 
ροβάθμιο Συμβούλιο Κρίσης για επανάκριση (άρθρο 17 
παρ. 2 ν.δ. 649/70 Α' 176, άρθρο 33 παρ. 2 και 9 ν.δ. 974/ 
1971 Α' 189). 

8. Την έκδοση αποφάσεων για κύρωση των πινάκων 
των κριθέντων αρχιφυλάκων και αστυφυλάκων (άρθρο 
31 παρ. 1 ν.δ. 974/1971 Α' 189). 

9. Την έκδοση αποφάσεων για μετάταξη σε μόνιμη 
διαθεσιμότητα ανθυπαστυνόμων, αρχιφυλάκων, υπαρ- 
χιφυλάκων, αστυφυλάκων, ειδικών φρουρών και συνο¬ 
ριακών φυλάκων (άρθρο 10 ν.δ. 330/1947 Α' 84, άρθρο 
10 ν. 3938/2011 Α' 61 και άρθρο 4 παρ. 9 ν. 2622/1998 Α' 
138, όπως αντικαταστάθηκε με άρθρο 1 παρ. 6 ν. 3181/ 
2003 Α' 218). 

10. Την έκδοση απόφασης για την προαγωγή των αρ- 
χιφυλάκων που συμπληρώνουν 5 έτη στο βαθμό τους, 
στον βαθμό του ανθυπαστυνόμου, καθώς και των αρ- 
χιφυλάκων που είναι πτυχιούχοι Πανεπιστημίου ή Τ.Ε.Ι., 
εφόσον συμπληρώνουν τουλάχιστον 2 και 3 έτη στον 
βαθμό, αντίστοιχα και ο τίτλος σπουδών δεν λήφθηκε 
υπόψη για την προαγωγή τους χωρίς εξετάσεις στον 
βαθμό του αρχιφύλακα (άρθρο 10 παρ. 2 ν. 3686/2008 
Α' 158). 

11. Την έκδοση αποφάσεων για την προαγωγή αστυφυ¬ 
λάκων, υπαρχιφυλάκων και αρχιφυλάκων στους βαθμούς 
του υπαρχιφύλακα, αρχιφύλακα και ανθυπαστυνόμου, 
με τη συμπλήρωση 10, 15 και 25 ετών υπηρεσίας και 
των ανθυπαστυνόμων που καταλαμβάνονται από το 
όριο ηλικίας, στους βαθμούς του υπαστυνόμου Β' και 
Α' αντίστοιχα, (30) ημέρες πριν την αποστρατεία τους 
(άρθρο 9 ν. 3686/2008 Α' 158). 

12. Την έκδοση αποφάσεων για την προαγωγή αστυ¬ 
φυλάκων, υπαρχιφυλάκων και αρχιφυλάκων στους βαθ¬ 
μούς του υπαρχιφύλακα και αρχιφύλακα, με τη συμπλή¬ 
ρωση 12 και 16 ετών υπηρεσίας, αντίστοιχα, και των 
αρχιφυλάκων που συμπληρώνουν 33 έτη υπηρεσίας ή 
καταλαμβάνονται από το όριο ηλικίας, στους βαθμούς 
του ανθυπαστυνόμου και υπαστυνόμου Β', αντίστοι¬ 
χα, (30) ημέρες πριν την αποστρατεία τους (άρθρο 11 
ν. 3686/2008 Α'158). 

13. Την έκδοση αποφάσεων για την αναβολή σύγκλη¬ 
σης ή παράτασης των εργασιών του Πρωτοβαθμίου 


Συμβουλίου Κρίσης αστυφυλάκων, αρχιφυλάκων και 
ανθυπαστυνόμων (άρθρο 47 ν. 1481/1984 Α' 152, σε συν¬ 
δυασμό με άρθρο 29 ν.δ. 974/1971 Α' 189). 

14. Την έκδοση αποφάσεων ανάκλησης ή όχι των αι¬ 
τήσεων απόλυσης των αρχιφυλάκων και αστυφυλάκων 
(άρθρο 3 β.δ. 651/1971 Α' 211, σε συνδυασμό με άρθρο 3 
και 15 ν.δ. 935/1971 Α' 149). 

15. Την έκδοση αποφάσεων προαγωγής επ’ ανδρα¬ 
γαθία αστυφυλάκων και αρχιφυλάκων (άρθρο 2 παρ. 3 
π.δ. 144/1991 Α' 59). 

16. Την έκδοση αποφάσεων αυτεπάγγελτης απόλυσης 
των δοκίμων αστυφυλάκων και δοκίμων υπαστυνόμων, 
λόγω ακαταλληλότητας από υγειονομικής πλευράς 
(άρθρο 27 παρ. 2 ν. 1481/1984 Α' 152, σε συνδυασμό με 
άρθρο 8 παρ. 3 του ν.δ. 935/1971 Α' 149 και άρθρο 44 
π.δ. 352/1995 Α' 187 και άρθρο 80/2011 Α' 196). 

17. Την έκδοση αποφάσεων απόλυσης συνοριακών 
φυλάκων, ύστερα από αίτησή τους (άρθρο 18 παρ. 1 και 
4 και άρθρο 22 ν. 2800/2000 Α' 41, άρθρο 4 παρ. 8 και 
άρθρα 5,6 ν.2622/1998 Α' 138, όπως αντικαταστάθηκαν με 
ν. 3181/2003 Α' 218, άρθρο 3 παρ. 2 και άρθρο 15 ν.δ. 935/ 
1971 Α' 149). 

18. Την έκδοση αποφάσεων απόλυσης συνοριακών 
φυλάκων, για λόγους υγείας (άρθρο 18 παρ. 1 και 4 και 
άρθρο 22 ν. 2800/2000 Α' 41, άρθρο 4 παρ. 8 και άρθρα 
5,6 ν.2622/1998 Α' 138, όπως αντικαταστάθηκαν με ν. 3181/ 
2003 Α' 218, άρθρο 3 παρ. 2 και άρθρο 15 ν.δ. 935/ 
1971 Α' 149). 

19. Την έκδοση αποφάσεων απόλυσης συνοριακών 
φυλάκων, ύστερα από απόφαση Συμβουλίου για μη μο¬ 
νιμοποίησή τους ή που δεν υπέβαλαν αίτηση για μονι¬ 
μοποίηση (άρθρο 4 παρ. 8 και άρθρα 5,6 ν.2622/1998 Α' 
138, όπως αντικαταστάθηκαν με ν. 3181/2003 Α' 218 και 
άρθρο 3 παρ. 2 π.δ. 303/2003 Α' 257). 

20. Την έκδοση αποφάσεων απόλυσης ειδικών φρου¬ 
ρών, ύστερα από αίτησή τους (άρθρο 9 παρ. 10 ν. 2734/ 
1999 Α' 161, όπως αντικαταστάθηκαν με ν. 3181/ 2003 Α' 
218, άρθρο 3 παρ. 2 και άρθρο 15 ν.δ. 935/1971 Α' 149). 

21. Την έκδοση αποφάσεων απόλυσης ειδικών φρου¬ 
ρών, για λόγους υγείας (άρθρο 9 παρ. 10 ν. 2734/1999 
Α' 161, όπως αντικαταστάθηκαν με ν. 3181/ 2003 Α' 218, 
άρθρο 3 παρ. 2 και άρθρο 15 ν.δ. 935/1971 Α' 149). 

22. Την έκδοση αποφάσεων απόλυσης ειδικών φρου¬ 
ρών, ύστερα από απόφαση Συμβουλίου για μη μονι¬ 
μοποίησή τους ή που δεν υπέβαλαν αίτηση για μονι¬ 
μοποίηση (άρθρο 9 παρ. 10 ν. 2734/1999 Α' 161, όπως 
αντικαταστάθηκαν με ν. 3181/ 2003 Α' 218 και άρθρο 3 
παρ. 2 π.δ. 303/2003 Α' 257). 

23. Την έκδοση αποφάσεων μονιμοποίησης συνοριακών 
φυλάκων και ειδικών φρουρών (άρθρο 3 παρ. 1 π.δ. 303/ 
2003 Α' 257). 

24. Την έκδοση απόφασης παραμονής στην ενεργό 
υπηρεσία για ένα επιπλέον έτος και μέχρι το 60ο έτος 
της ηλικίας τους, των ανθυπαστυνόμων και αρχιφυ- 
λάκων, που καταλαμβάνονται από το όριο ηλικίας και 
υποβάλουν σχετική αίτηση (άρθρο 1, παρ. 2 π.δ. 128/2010 
Α' 221). 

25. Την έκδοση αποφάσεων μετάταξης των δοκίμων 
αστυφυλάκων και δοκίμων υπαστυνόμων στην κατάστα¬ 
ση της υπηρεσίας γραφείου και αποφάσεων απονομής 
βαθμού σ’ αυτούς, ανάλογα με τη Σχολή και το έτος 
σπουδών που βρίσκονται κατά το χρόνο της μετάταξης 
(άρθρο 55 περ. β και δ π.δ. 584/1985 Α' 204, όπως τροπ. 

με άρθρο 3 π.δ. 352/1987 Α' 158 αντικαταστάθηκε με 
άρθρο 27 π.δ. 16/1995 Α' 7 και συμπληρώθηκε με άρθρο 
1 π.δ. 91/2007 Α' 113, άρθρο 25 π.δ. 319/1995 Α' 174, όπως 
αντικαταστάθηκε με άρθρο 5 π.δ. 113/2008 Α' 178, άρθρο 
44 π.δ. 352/1995 Α' 187, όπως αντικαταστάθηκε με άρθρο 
20 π.δ. 113/2008 και άρθρα 3 και 4 π.δ. 80/2011 Α' 196). 

26. Την παραπομπή στην Ανωτάτη Υγειονομική Επι¬ 
τροπή (Α.Υ.Ε.), των υποψηφίων ιδιωτών, που επιθυμούν 
να προσληφθούν ως αξιωματικοί ειδικών καθηκόντων 
(Υγειονομικοί - Εγκληματολογικών Εργαστηρίων) (άρ¬ 
θρο 4 παρ. 2 του π.δ. 399/1987 Α' 178 και π.δ. 236/1988 
Α' 100). 

27. Τις ονομαστικές διαταγές κατάταξης υποψηφίων 
στην Ελληνική Αστυνομία ως δοκίμων υπαστυνόμων και 
δοκίμων αστυφυλάκων (άρθρο 7 παρ. 1 π.δ. 4/1995 Α' 1). 

28. Την έκδοση απόφασης διαγραφής από τον πίνακα 
επιτυχόντων των υποψηφίων για τις Αστυνομικές Σχο¬ 
λές (άρθρο 7 παρ. 4 π.δ. 4/1995 Α' 1). 

29. Την έκδοση διαταγής πρόσκλησης για αθλητικές 
και υγειονομικές εξετάσεις, καθώς και απόφαση συ¬ 
γκρότησης των τριμελών επιτροπών για την αθλητική 
δοκιμασία των επιτυχόντων συνοριακών φυλάκων (άρ¬ 
θρο 7 π.δ. 311/1998 Α' 215). 

30. Την έκδοση απόφασης πρόσληψης συνοριακών 
φυλάκων (άρθρο 8 παρ. 1 π.δ. 311/1998 Α' 215). 

31. Την έκδοση απόφασης διαγραφής από τον κυ¬ 
ρωμένο πίνακα επιτυχόντων συνοριακών φυλάκων και 
αντικατάσταση αυτών από επιλαχόντες (άρθρο 8 παρ. 
4 π.δ. 311/1998 Α' 215). 

32. Την υποβολή αίτησης για άσκηση ποινικής δίωξης, 
σε βάρος ανθυπαστυνόμων, αρχιφυλάκων και αστυφυ¬ 
λάκων, για τα ειδικά ποινικά αδικήματα αστυνομικών 
(άρθρο 149 β.δ. 31-12-1957/20-1-1958 Α' 11, που διατηρήθη¬ 
κε σε ισχύ με το άρθρο 1 παρ. 10 του ν. 1590/1986 Α' 49). 

33. Την έκδοση διαταγής για εκτέλεση καταδιωκτικών 
εγγράφων που εκδίδονται σε βάρος ανθυπαστυνόμων, 
αρχιφυλάκων και αστυφυλάκων (άρθρο 111 παρ. 3 του 
π.δ. 141/1991 Α' 58, σε συνδυασμό με το άρθρο 28 παρ. 
7 του ν. 2800/2000 Α' 41). 

34. Την έκδοση διαταγών για άρση κάθε αμφιβολίας 
σχετικής με τη σύνταξη προτάσεων ικανότητας των 
υποψηφίων αστυφυλάκων για το βαθμό του αρχιφύλακα 
(άρθρο 5 παρ. 1 εδαφ. β' του π.δ. 82/2006 Α' 86). 

35. Την έκδοση απόφασης για συμμετοχή ή μη στις 
προαγωγικές εξετάσεις των υποψηφίων που κρίνονται 
από τους ιεραρχικά προϊσταμένους τους ομόφωνα ως 
μη ικανοί ή για την ικανότητα των οποίων υπάρχει δια¬ 
φωνία (άρθρο 6 παρ. 1 εδάφ. α' του π.δ. 82/2006 Α' 86). 

36. Τ ην κατάρτιση πινάκων ικανών για συμμετοχή στις 
προαγωγικές εξετάσεις αστυφυλάκων και αποκλειστέ- 
ων από αυτές, καθώς επίσης ικανών και αποκλειστέων 
υποψηφίων για προαγωγή χωρίς εξετάσεις (άρθρο 6 
παρ. Ι-β' του π.δ. 82/2006 Α' 86). 

37. Την έκδοση διαταγών για την κοινοποίηση πινάκων 
και την πρόσκληση ικανών υποψηφίων για εξέταση στα 
μαθήματα, μέσα σε ορισμένες προθεσμίες και συγκεκρι¬ 
μένους τόπους (άρθρο 6 παρ. Ι-γ' του π.δ. 82/2006 Α' 86). 

38. Την έκδοση απόφασης για τη διαγραφή από τους 
πίνακες ικανών, των υποψηφίων εκείνων που απώλεσαν 
ένα από τα προσόντα συμμετοχής στις προαγωγικές 
εξετάσεις αστυφυλάκων, πριν από τη διενέργεια αυτών 
(άρθρο 6 παρ. 2 του π.δ. 82/2006 Α' 86). 


39. Την έκδοση απόφασης για τη συγκρότηση εξετα¬ 
στικών επιτροπών στις προαγωγικές εξετάσεις αστυ¬ 
φυλάκων (άρθρο 9 παρ. 1 του π.δ. 82/2006 Α' 86). 

40. Την έκδοση διαταγών για τον ορισμό στις προα- 
γωγικές εξετάσεις αστυφυλάκων Γενικού Επόπτη Εξε¬ 
τάσεων, εποπτών εξετάσεων και βοηθών αυτών (άρθρο 
10 παρ. 1 του π.δ. 82/2006 Α' 86). 

41. Την έκδοση διαταγών με τις οποίες προσκαλούνται 
οι υποψήφιοι για εξέταση στα μαθήματα του άρθρου 7 
του π.δ. 82/2006 (άρθρο 15 παρ. 1 του π.δ. 82/2006 Α' 86). 

42. Την έκδοση απόφασης επί ενστάσεων που υπέ¬ 
βαλαν οι υποψήφιοι στις προαγωγικές εξετάσεις αστυ¬ 
φύλακες, κατά κύρους εξέτασης μαθήματος (άρθρο 16 
παρ. 2 του π.δ. 82/2006 Α' 86). 

43. Την έκδοση διαταγών για συγκρότηση επιτροπών 
αποκάλυψης γραπτών (άρθρο 18 παρ. 1 του π.δ. 82/2006 
Α' 86). 

44. Την κύρωση πινάκων επιτυχόντων και αποτυχό- 
ντων των προαγωγικών εξετάσεων Αστυφυλάκων (άρ¬ 
θρο 18 παρ. 5 του π.δ. 82/2006 Α' 86). 

45. Την έκδοση διαταγών για την κοινοποίηση απο¬ 
τελεσμάτων προαγωγικών εξετάσεων αστυφυλάκων 
(άρθρο 19 παρ. 1 εδάφ. α' του π.δ. 82/2006 Α' 86). 

46. Την έκδοση απόφασης με την οποία καθορίζεται 
το πρόγραμμα της επιμόρφωσης των προαγόμενων 
αστυφυλάκων στο βαθμό του αρχιφύλακα, το ειδικότερο 
περιεχόμενο αυτής και κάθε άλλη αναγκαία λεπτομέ¬ 
ρεια (άρθρο 20 παρ. 2 του π.δ. 82/2006 Α' 86). 

47. Την έκδοση διαταγών για την παρουσίαση στη 
Σχολή Αξιωματικών των εισαγομένων αστυνομικών (άρ¬ 
θρο 22 παρ. 1 του π.δ. 319/1995 Α' 174 και του άρθρου 14 
παρ. 1 του π.δ. 4/1994 Α' 2). 

48. Την έκδοση διαταγών για άρση κάθε αμφιβολίας 
σχετικά με τη σύνταξη των προτάσεων καταλληλότητας 
των υποψηφίων για τη Σχολή Αξιωματικών (άρθρο 11 
παρ. 1 εδάφιο β' του π.δ.4/1994 Α' 2). 

49. Την λήψη απόφασης για συμμετοχή ή όχι στις γε¬ 
νικές εξετάσεις των υποψηφίων που κρίνονται από τους 
ιεραρχικά προϊσταμένους τους ομόφωνα ως μη ικανοί ή 
για την ικανότητα των οποίων υπάρχει διαφωνία, (άρθρο 
12 παρ. 1 εδάφ. α' του π.δ. 4/1994 Α' 2). 

50. Την κατάρτιση πινάκων ικανών υποψηφίων αστυνο¬ 
μικών για τη συμμετοχή στις εξετάσεις και αποκλειστέ- 
ων από αυτές (άρθρο 12 παρ. Ι-β' του π.δ. 4/1994 Α' 2). 

51. Την έκδοση διαταγών για την κοινοποίηση πινάκων 
ικανών και αποκλειστέων υποψηφίων στις υπηρεσίες 
της Ελληνικής Αστυνομίας (άρθρο 12 παρ. Ι-γ' του π.δ. 4/ 
1994 Α' 2). 

52. Την έκδοση απόφασης για τη διαγραφή από τον 
πίνακα επιτυχόντων στη Σχολής Αξιωματικών Ελληνικής 
Αστυνομίας, υποψηφίου που απώλεσε προσόν προβλε- 
πόμενο από τις σχετικές διατάξεις (άρθρο 14 παρ. 2 
του π.δ. 4/1994 Α' 2). 

53. Την έκδοση αποφάσεων επί των προτάσεων ικα¬ 
νότητας ανθυπαστυνόμων για την εισαγωγή τους στο 
Τμήμα Επαγγελματικής Μετεκπαίδευσης (άρθρο 7 παρ. 
1 του ν.δ. 649/1970 Α' 176). 

54. Την έκδοση διαταγών για την κοινοποίηση των 
αποτελεσμάτων των προαγωγικών εξετάσεων αρχιφυ- 
λάκων για το βαθμό του ανθυπαστυνόμου (άρθρο 42 
παρ. 1 του π.δ. 496/1987 Α' 229). 

55. Την έκδοση διαταγής για εκπαίδευση ή μετεκ¬ 
παίδευση αστυνομικού προσωπικού εκτός Αστυνομικής 

Ακαδημίας, στο εσωτερικό (άρθρο 63 παρ. 5 π.δ. 190/1996 
Α' 153, σε συνδυασμό με την παρ. 4 εδάφ. α' του ίδιου 
άρθρου). 

56. Την επιλογή αστυνομικού προσωπικού προς εκπαί¬ 
δευση στην ημεδαπή εκτός Αστυνομικής Ακαδημίας από 
τον πίνακα που υποβάλλει η Διεύθυνση Εκπαίδευσης 
και Ανάπτυξης Ανθρώπινων Πόρων του Επιτελείου στον 
Αρχηγό, καθώς η συγκρότηση ειδικής επιτροπής για 
διαπίστωση επαρκούς γνώσης ξένης γλώσσας για εκ¬ 
παίδευση στο εξωτερικό (άρθρο 64 παρ. 3 π.δ. 190/1996 
Α' 153). 

57. Την έγκριση για χορήγηση εκπαιδευτικής άδειας 
στο εσωτερικό, καθώς και για στους τυχόντες υποτρο¬ 
φίες από το Ι.Κ.Υ. ή άλλου αναγνωρισμένου ιδρύματος 
του εσωτερικού (άρθρο 66 παρ. 2 και 6 π.δ. 190/1996 
Α' 153). 

58. Την έκδοση διαταγής για τον καθορισμό του αριθ¬ 
μού του αστυνομικού προσωπικού που θα επιλεγεί προς 
εκπαίδευση για την απόκτηση της ειδικότητας συνοδού - 
χειριστού αστυνομικού σκύλου ή εκπαιδευτή συνοδών - 
χειριστών αστυνομικών σκύλων, των απαιτουμένων 
προσόντων και δικαιολογητικών, του χρόνου και του 
τρόπου υποβολής τους, του χρόνου και του τόπου των 
εξετάσεων (άρθρο 4 π.δ. 500/1989 Α' 214). 

59. Την έκδοση απόφασης για τη συγκρότηση της 
επιτροπής εξέτασης των υποψηφίων προς απόκτηση 
της ειδικότητας του συνοδού - χειριστού αστυνομικού 
σκύλου ή εκπαιδευτή συνοδών - χειριστών αστυνομι¬ 
κών σκύλων, καθώς και για τον ορισμό ονομαστικά των 
τακτικών και ισαρίθμων αναπληρωματικών μελών της 
επιτροπής, του γραμματέα αυτής και του αναπληρωτή 
του (άρθρο 7 π.δ. 500/1989 Α' 214). 

60. Την έκδοση διαταγής για τον καθορισμό του συ¬ 
στήματος τεστ προσωπικότητας και του αριθμού των 
ερωτήσεων κατά την εξέταση των υποψηφίων προς 
απόκτηση της ειδικότητας συνοδού - χειριστού αστυνο¬ 
μικού σκύλου ή εκπαιδευτή συνοδών - χειριστών αστυ¬ 
νομικών σκύλων (άρθρο 8 παρ. 3 εδάφιο α' περίπτωση 
(1) π.δ. 500/1989 Α' 214). 

61. Την κύρωση των πινάκων των επιτυχόντων και απο- 
τυχόντων υποψηφίων προς απόκτηση της ειδικότητας 
συνοδού - χειριστού αστυνομικού σκύλου ή εκπαιδευτή 
συνοδών - χειριστών αστυνομικών σκύλων και πρόσκλη¬ 
ση για εκπαίδευση των επιτυχόντων (άρθρο 8 παρ. 7 
π.δ. 500/1989 Α' 214). 

62. Την έκδοση διαταγής παραπομπής των υποψηφίων 
στην επιτροπή εξετάσεων, με την οποία καθορίζεται ο 
χρόνος εξέτασης αυτών και κάθε άλλη σχετική λεπτο¬ 
μέρεια (άρθρο 8 παρ. 1 π.δ. 500/1989 Α' 214). 

63. Την έκδοση διαταγής για τον καθορισμό της δι¬ 
άρκειας της βασικής εκπαίδευσης προς απόκτηση της 
ειδικότητας του συνοδού - χειριστού αστυνομικού σκύ¬ 
λου ή εκπαιδευτή συνοδών - χειριστών αστυνομικών 
σκύλων (άρθρο 9 παρ. 2 π.δ. 500/1989 Α' 214). 

64. Την έγκριση ή απόφαση της διακοπής εκπαίδευσης, 
υποψηφίων προς απόκτηση της ειδικότητας συνοδού ή 
χειριστού αστυνομικού σκύλου ή εκπαιδευτή συνοδών 
- χειριστών αστυνομικών σκύλων, καθώς και της με¬ 
τεκπαίδευσης του προσωπικού των ειδικοτήτων αυτών 
(άρθρο 9 παρ. 6 π.δ. 500/1989 Α' 214, σε συνδυασμό με 
άρθρο 81 π.δ. 496/1987 Α' 229). 

65. Την έκδοση αποφάσεων για τη συγκρότηση επι¬ 
τροπής, η οποία αποφαίνεται περί της ακαταλληλό- 


τητας των ανιχνευτών - εξουδετερωτών βομβών και 
εκρηκτικών μηχανισμών (άρθρο 2 παρ. 6 π.δ. 357/1986 
Α' 157). 

66. Την έκδοση διαταγής για τον καθορισμό κάθε 
φορά, του αριθμού αυτών που θα επιλεγούν προς εκ¬ 
παίδευση για την απόκτηση της ειδικότητας του πυρο¬ 
τεχνουργού από το αστυνομικό και πολιτικό προσωπικό 
του Υπουργείου Δημόσιας Τάξης και Προστασίας του 
Πολίτη, των απαιτουμένων προσόντων και δικαιολο- 
γητικών, του χρόνου και του τρόπου υποβολής τους, 
του χρόνου και του τρόπου των εξετάσεων, καθώς και 
κάθε άλλης αναγκαίας λεπτομέρειας (άρθρο 15 παρ. 1 
της 7016/4/12-ε από 20-4-1992 Β' 309 απόφαση Υ. Δ. Τ.). 

67. Την έκδοση απόφασης για τη συγκρότηση επι¬ 
τροπής εξέτασης των υποψηφίων προς απόκτηση της 
ειδικότητας του πυροτεχνουργού, καθώς και για τον 
ορισμό ονομαστικά των τακτικών και ισαρίθμων ανα¬ 
πληρωματικών μελών της επιτροπής, του γραμματέα 
αυτής και του αναπληρωτού του (άρθρο 16 παρ. 1 της 
7016/4/12-ε από 20-4-1992 Β' 309 απόφαση Υ. Δ. Τ.). 

68. Την έκδοση διαταγής για την παραπομπή των 
υποψηφίων πυροτεχνουργών στην επιτροπή του άρ¬ 
θρου 1 της 7016/4/22-ε από 20-4-1992 απόφασης του 
Υπουργού Δημόσιας Τάξης, τον καθορισμό του χρόνου 
εξέτασης αυτών και κάθε άλλη αναγκαία λεπτομέρεια 
(άρθρο 16 παρ. 2 της 7016/4/12-ε από 20-4-1992 Β' 309 
απόφαση Υ. Δ. Τ.). 

69. Την έκδοση διαταγής για τον καθορισμό του συ¬ 
στήματος τεστ προσωπικότητας και του αριθμού των 
ερωτήσεων κατά την εξέταση των υποψηφίων προς 
απόκτηση της ειδικότητας του πυροτεχνουργού (άρθρο 
16 παρ. 3 της 7016/4/12-ε από 20-4-1992 Β' 309 απόφαση 
Υ. Δ. Τ.). 

70. Την έκδοση απόφασης για τη συγκρότηση της επι¬ 
τροπής παραλαβής των γραπτών των υποψηφίων προς 
απόκτηση της ειδικότητας του πυροτεχνουργού, καθώς 
και των καταστάσεων της προφορικής βαθμολογίας 
τους (άρθρο 17 παρ. 1 της 7016/4/12-ε από 20-4-1992 Β' 
309 απόφαση Υ.Δ.Τ.). 

71. Την κύρωση των πινάκων των επιτυχόντων και απο- 
τυχόντων υποψηφίων προς απόκτηση της ειδικότητας 
του πυροτεχνουργού και την πρόσκληση για εκπαίδευση 
των επιτυχόντων (άρθρο 17 παρ. 2 της 7016/4/12-ε από 
20-4-1992 Β' 309 απόφαση Υ. Δ. Τ.). 

72. Την έκδοση διαταγής για τον καθορισμό της δι¬ 
άρκειας της βασικής εκπαίδευσης προς απόκτηση της 
ειδικότητας του πυροτεχνουργού (άρθρο 18 παρ. 2 της 
7016/4/12-ε από 20-4-1992 Β' 309 απόφαση Υ. Δ. Τ.). 

73. Την έκδοση διαταγής για διακοπή της εκπαίδευ¬ 
σης υποψηφίου προς απόκτηση της ειδικότητας του 
πυροτεχνουργού για λόγους αποτυχίας ή κωλύματος 
(άρθρο 21 παρ. 1 και 2 της 7016/4/12-ε από 20-4-1992 Β' 
309 απόφαση Υ. Δ. Τ.). 

74. Την έκδοση απόφασης για διακοπή της εκπαίδευ¬ 
σης υποψηφίου προς απόκτηση της ειδικότητας του 
πυροτεχνουργού, ύστερα από αίτηση του ιδίου (άρθρο 
21 παρ. 3 της 7016/4/12-ε από 20-4-1992 Β' 309 απόφαση 
Υ.Δ.Τ.). 

75. Την έκδοση διαταγής για την καταχώριση της 
πράξης αποβολής από το σχολείο εκπαίδευσης υπο¬ 
ψηφίου προς απόκτηση της ειδικότητας του πυροτε¬ 
χνουργού, στα ατομικά του έγγραφα (άρθρο 22 παρ. 2 
της 7016/4/12-ε από 20-4-1992 Β' 309 απόφαση Υ. Δ. Τ.). 

76. Την έκδοση διαταγής με την οποία καθορίζεται η 
ακριβής διάρκεια μετεκπαίδευσης των πυροτεχνουργών, 
το εκπαιδευτικό πρόγραμμα, το διδακτικό προσωπι¬ 
κό και οι λοιπές λεπτομέρειες (άρθρο 24 παρ. 2 της 
7016/4/12-ε από 20-4-1992 Β' 309 απόφαση Υ. Δ. Τ.). 

77. Την έκδοση απόφασης απονομής ειδικότητας πυ¬ 
ροτεχνουργού (άρθρο 23 παρ. 4 της 7016/4/12-ε από 
20-4-1992 Β' 309 απόφαση Υ. Δ. Τ.). 

78. Την έκδοση διαταγής εκπαίδευσης υποψηφίων 
οδηγών υπηρεσιακών οχημάτων - επέκταση υπηρεσια¬ 
κών αδειών, έκδοση διαταγής εκπαίδευσης για χορήγη¬ 
ση άδειας ειδικών υπηρεσιακών μηχανημάτων (άρθρα 
3, 7 και 8 του π.δ. 302/1993 Α' 133). 

79. Την έκδοση διαταγής πρόσκλησης συνοριακών 
φυλάκων και ειδικών φρουρών για υποβολή αίτησης 
μονιμοποίησης (άρθρο 1 παρ. 2 π.δ. 303/2003 Α' 257). 

80. Την έκδοση αποφάσεων για το διορισμό και την 
απόλυση των προσθέτων αστυφυλάκων (άρθρα 1 και 7 
του ν.δ. 755/1970 Α' 278, όπως το πρώτο άρθρο αντικα- 
ταστάθηκε με το άρθρο 6 του ν. 617/1977 Α' 166). 

81. Την έκδοση απόφασης συγκρότησης τριμελούς 
επιτροπής αξιολόγησης των προσόντων των εξ ιδιωτών 
υποψηφίων αξιωματικών ειδικών καθηκόντων (άρθρο 6 
παρ. 1 π.δ. 373/2002 Α' 320). 

82. Την έκδοση αποφάσεων για πρόσληψη ή μετάταξη 
κατώτερου αστυνομικού προσωπικού ειδικών καθηκό¬ 
ντων (άρθρο 9 παρ. 2 π.δ. 373/2002 Α' 320). 

83. Την έκδοση απόφασης απόταξης ανθυπαστυνόμων, 
αρχιφυλάκων και αστυφυλάκων ύστερα από τελεσίδικη 
απόφαση του πειθαρχικού συμβουλίου (άρθρο 54 παρ. 
3 περιπτ. α' π.δ. 120/2008 Α' 182). 

84. Τη διατύπωση γνώμης αναφορικά με την παύση 
των καθηγητών των Σχολών Αξιωματικών και Αστυ¬ 
φυλάκων της Ελληνικής Αστυνομίας (άρθρα 21 παρ. 2 
του π.δ. 352/1995 Α' 187 και 34 παρ. 2 του π.δ. 352/1995 
Α' 187, όπως αντικαταστάθηκαν με τα άρθρα 3 και 14, 
αντιστοίχως, του π.δ. 113/2008 Α' 178). 

85. Την έκδοση διαπιστωτικής πράξης για την ένταξη 
των ειδικών φρουρών και των συνοριακών φυλάκων στο 
αστυνομικό προσωπικό (άρθρο 13 παρ. 1 ν. 3686/2008 
Α' 158). 

86. Την έκδοση αποφάσεων σύστασης θέσεων για τη 
διατήρηση στην ενέργεια των αξιωματικών οι οποίοι 
κρίνονται ανίκανοι για τη ενεργό υπηρεσία για λόγους 
υγείας, ικανοί όμως για υπηρεσία γραφείου (άρθρο 44 
παρ. 6 ν. 3731/2008 Α' 263). 

87. Την έκδοση απόφασης για τη συγκρότηση, τρι¬ 
μελών επιτροπών αξιωματικών για τον έλεγχο των 
σωματικών προσόντων των υποψηφίων για πρόσλη¬ 
ψη ιδιωτών για τις ανάγκες ασφάλειας ή φρούρησης 
Ν.Π.Δ.Δ., οργανισμών κ.λπ. καθώς και τη συγκρότηση 
4μελούς Επιτροπής Δαπανών (άρθρα 4 και 8 της υπ’ 
αριθ. 7012/13/1-Ο από 13-4-2006 Β' 454 απόφαση Υ.Δ.Τ.). 

88. Την έκδοση διαταγών καθορισμού συντάκτη και 
αναθεωρητή εκθέσεων ικανότητας αστυφυλάκων και 
αρχιφυλάκων, που δεν προβλέπεται από τις διατάξεις 
του π.δ. 15/1986 (άρθρο 50 π.δ. 15/1986 Α' 8). 

89. Την έκδοση διαπιστωτικής πράξης για την ένταξη 
θανόντων ειδικών φρουρών και συνοριακών φυλάκων 
στο αστυνομικό προσωπικό γενικών καθηκόντων με το 
βαθμό του αστυφύλακα από την προτεραία του θανάτου 
τους (άρθρο 47 παρ.1 ν.4249/2014 Α' 73). 

90. Την παραπομπή στο Πρωτοβάθμιο & Δευτερο¬ 
βάθμιο Συμβούλιο Κρίσης των αστυφυλάκων, υπαρχι- 


φυλάκων και αρχιφυλάκων (άρθρο 47 ν.1481/1984 Α' 152, 
άρθρο 3 παρ. 2 ν.3686/2008 Α' 158, άρθρα 29 και 33 του 
ν.δ.974/1971 Α' 189). 

Ζ. ΣΤΟ ΒΟΗΘΟ ΠΡΟΪΣΤΑΜΕΝΟΥ ΕΠΙΤΕΛΕΙΟΥ ΤΟΥ ΤΟ¬ 
ΜΕΑ ΟΙΚΟΝΟΜΙΚΟΤΕΧΝΙΚΩΝ 

1. Την έκδοση κανονιστικής διαταγής καθορισμού του 
ημερησίου καταθέματος συσσιτίου (άρθρο 95 του Ορ¬ 
γανισμού της τ. Αστυνομίας Πόλεων, Β.Δ. της 20-1-1958 
Α' 11). 

2. Την έκδοση διαταγής συγκρότησης των Διοικητικών 
Συμβουλίων Λεσχών Ελληνικής Αστυνομίας (άρθρο 19 
παρ. 1 της 8000/8/2ζ από 29-12-1987 απόφαση Αρχηγού 
Ελληνικής Αστυνομίας, Β' 46). 

3. Την έγκριση στο Διοικητικό Συμβούλιο Λεσχών για 
σύναψη δανείων (άρθρο 19 παρ. 7α της 8000/8/2ζ από 
29-12-1987 απόφαση Αρχηγού Ελληνικής Αστυνομίας, 
Β' 46). 

4. Την έκδοση διαπιστωτικής πράξης χορήγησης μι- 
σθολογικών προαγωγών του αστυνομικού προσωπικού 
από το βαθμό του υπαστυνόμου Β' μέχρι και το βαθμό 
του αστυνομικού διευθυντή (άρθρο 9 παρ. 1 ν.3103/2003 
Α' 23, όπως αντικαταστάθηκε με το άρθρο 12 παρ. 7 
ν. 3387/2005 Α' 224). 

5. Την έκδοση διαταγών για τον καθορισμό του με¬ 
γέθους, του σχήματος και των λοιπών στοιχείων των 
ενδεικτικών πινακίδων που αναρτώνται στην πρόσοψη 
και στην είσοδο των αστυνομικών καταστημάτων (άρ¬ 
θρο 91 παρ. 4 π.δ. 141/1991 Α' 58). 

Η. ΣΤΟ ΔΙΕΥΘΥΝΤΗ ΔΙΕΥΘΥΝΣΗΣ ΑΣΤΥΝΟΜΙΚΟΥ ΠΡΟ¬ 
ΣΩΠΙΚΟΥ ΚΑΙ ΕΣΩΤΕΡΙΚΩΝ ΛΕΙΤΟΥΡΓΙΩΝ ΤΟΥ ΕΠΙΤΕ¬ 
ΛΕΙΟΥ 

1. Την έκδοση αποφάσεων για την απονομή των ει¬ 
δικοτήτων συνοδού - χειριστή σκύλων και εκπαιδευτή 
συνοδών - χειριστών και υποψηφίων εκπαιδευτών στο 
αστυνομικό προσωπικό πλην των αξιωματικών, που απο¬ 
φοίτησε ευδόκιμα (άρθρο 9 παρ. 6 π.δ. 500/1989 Α' 214). 

2. Την έκδοση διαταγών για την αφαίρεση των ειδι¬ 
κοτήτων συνοδού - χειριστή σκύλων και εκπαιδευτή 
συνοδών - χειριστών και υποψηφίων εκπαιδευτών από 
αστυνομικό προσωπικό, πλην των αξιωματικών (άρθρο 
9 παρ. 7 π.δ. 500/1989 Α' 214). 

3. Την έκδοση αποφάσεων για την απονομή ειδικότη¬ 
τας του ανιχνευτή - εξουδετερωτή βομβών και εκρηκτι¬ 
κών μηχανισμών στο προσωπικό, πλην των αξιωματικών 
(άρθρο 2 παρ. 4 π.δ. 357/1981 Α' 99). 

4. Την έκδοση αποφάσεων για τη θέση σε μακρά 
αναρρωτική άδεια των αρχιφυλάκων και αστυφυλάκων 
(άρθρο 3 παρ. 2 ν.δ. 935/1971 Α' 149, σε συνδυασμό με 
άρθρο 60 π.δ. 584/1985 Α' 204). 

5. Την έκδοση αποφάσεων για τη διατήρηση σε κα¬ 
τάσταση υπηρεσίας γραφείου των ανθυπαστυνόμων, 
αρχιφυλάκων, υπαρχιφυλάκων, αστυφυλάκων, ειδικών 
φρουρών και συνοριακών φυλάκων και τη σύσταση αντι¬ 
στοίχων θέσεων (άρθρο 44 παρ. 6 ν. 3731/2008 Α' 263). 

6. Την έκδοση αποφάσεων για τη διατήρηση στην 
ενέργεια των αρχιφυλάκων και αστυφυλάκων που κρί- 
θηκαν ανίκανοι για την ενεργό υπηρεσία, λόγω υγείας 
(άρθρο 16 ν. 772/1978 Α' 57). 

7. Την απονομή ειδικότητας «εγκληματολογιών ερ¬ 
γαστηρίων» σε αρχιφύλακες και αστυφύλακες (άρθρο 
111 π.δ. 342/1977 Α' 109). 

8. Την έκδοση διαταγής για διαγραφή από τη δύνα¬ 
μη του Σώματος αποβιωσάντων αστυνομικών, ειδικών 



19464 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


φρουρών και συνοριακών φυλάκων (άρθρο 3 του π.δ. 303/ 
1996 Α' 209, άρθρο 9 παρ. 10 ν. 2734/1999 Α' 161 και άρθρο 
6 ν. 2622/1998 Α' 138). 

9. Την έγκριση αδειών, χωρίς αποδοχές σε μητέρες 
αστυνομικούς, που έχουν τέκνα ηλικίας κάτω των έξι (6) 
ετών (άρθρο 10 π.δ. 27/1986 Α' 11, όπως αντικαταστάθηκε 
με το άρθρο 2 π.δ. 12/1994 Α' 10). 

10. Την έγκριση χορήγησης στο αστυνομικό προσω¬ 
πικό των αδειών μακράς διάρκειας για την αλλοδαπή, 
πλην των αξιωματικών (άρθρο 7 παρ. 1 π.δ. 27/1986 Α' 11). 

Θ. ΣΤΟ ΔΙΕΥΘΥΝΤΗ ΔΙΕΥΘΥΝΣΗΣ ΟΙΚΟΝΟΜΙΚΩΝ ΤΟΥ 
ΕΠΙΤΕΛΕΙΟΥ 

Την έκδοση διαπιστωτικής πράξης χορήγησης μισθο- 
λογικών προαγωγών του αστυνομικού προσωπικού από 
το βαθμό του αστυφύλακα μέχρι και το βαθμό του αν- 
θυπαστυνόμου, καθώς και μισθολογικής εξέλιξης ανώ¬ 
τερου κλιμακίου των συνοριακών φυλάκων και ειδικών 
φρουρών (άρθρο 9 παρ. 1 ν. 3103/2003 Α' 23, όπως αντι- 
καταστάθηκε με το άρθρο 12 παρ. 7 ν. 3387/2005 Α' 224, 
άρθρο 5 παρ. 3 ν. 2622/1998 Α' 138, όπως η παράγραφος 
αυτή προστέθηκε με το άρθρο 1 παρ. 7 ν. 3181/2003 Α' 
218 και άρθρο 3 παρ.2 τελευταίου νόμου). 

I. ΣΤΟ ΔΙΕΥΘΥΝΤΗ ΔΙΕΥΘΥΝΣΗΣ ΕΠΙΚΟΙΝΩΝΙΑΣ ΤΟΥ 
ΕΠΙΤΕΛΕΙΟΥ 

Την έγκριση επισκέψεων του Ιερέα Προϊσταμένου της 
Υποδιεύθυνσης Θρησκευτικού στις έδρες των Γενικών 
Αστυνομικών Διευθύνσεων και Περιφερειακών Αστυνο¬ 
μικών Διευθύνσεων για την πραγματοποίηση διαλέξεων 


(άρθρο 53 παρ. 2 περ. ζ' του π.δ. 141/1991 Α' 58). 

ΙΑ. ΣΤΟΥΣ ΔΙΕΥΘΥΝΤΕΣ ΚΕΝΤΡΙΚΩΝ ΥΠΗΡΕΣΙΩΝ / ΑΡ¬ 
ΧΗΓΕΙΟΥ ΕΛΛΗΝΙΚΗΣ ΑΣΤΥΝΟΜΙΑΣ. 

Την έκδοση αποφάσεων συγκρότησης επιτροπών για 
την εκκαθάριση των αρχείων των Κεντρικών Υπηρεσιών/ 
Αρχηγείου Ελληνικής Αστυνομίας (άρθρο 80 παρ. 3 του 
π.δ. 75/1987 Α' 45). 

ΙΒ. ΣΤΟΥΣ ΔΙΕΥΘΥΝΤΕΣ ΤΩΝ ΔΙΕΥΘΥΝΣΕΩΝ ΑΣΦΑ¬ 
ΛΕΙΑΣ ΑΤΤΙΚΗΣ ΚΑΙ ΘΕΣΣΑΛΟΝΙΚΗΣ ΚΑΙ ΤΩΝ ΠΕΡΙΦΕ¬ 
ΡΕΙΑΚΩΝ ΔΙΕΥΘΥΝΣΕΩΝ ΑΣΦΑΛΕΙΑΣ 

Την έκδοση διαταγής συγκρότησης μεταβατικών απο¬ 
σπασμάτων με δύναμη μεγαλύτερη των δεκαπέντε (15) 
αστυνομικών (άρθρο 55 παρ. 2 π.δ. 141/1991 Α' 58). 

Άρθρο 2 

Κατάργηση διατάξεων - έναρξη ισχύος 

Από την έναρξη ισχύος της παρούσας απόφασης, 
προγενέστερες όμοιές αποφάσεις μας, καταργούνται. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μάΐου 2014 
Ο Αρχηγός 

ΔΗΜΗΤΡΙΟΣ ΤΣΑΚΝΑΚΗΣ 

